# BBS

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

BBS, או Bulletin Board System ("מערכת לוח מודעות") היא תוכנה המאפשרת למשתמשים להתחבר למחשב עליו מותקנת התוכנה. חיבור זה בוצע בעבר בעזרת קו טלפון אנלוגי, למרות שכיום החיבור נעשה בדר"כ בעזרת פרוטוקול TelNet, על גבי רשת האינטרנט. מטרת ההתחברות הייתה ביצוע פעילויות חברתיות ובידוריות שונות, בעזרת תוכנה מתאימה. המשתמשים יכולים להוריד ולהעלות קבצים שונים, להאזין למוזיקה וחדשות, לשחק משחקים, לקרוא חדשות, ולהחליף מסרים עם משתמשים אחרים.

בימי הזוהר שלהם (מתחילת שנות השמונים עד אמצע שנות התשעים), BBS-ים רבים תופעלו כתחביב, ללא גביית תשלום, על-ידי ה-SysOp (מפעיל המערכת). אחרים גבו דמי מנוי, או הופעלו על ידי ספקי חיבור אינטרנט, כשירות ללקוחותיהם. התקיימו גם "מגה" BBS-ים, שהופעלו על ידי חברות מסחריות גדולות דוגמת AOL ו-Compuserve, ושירתו אלפי לקוחות. חברות אלה הפכו בשלב מאוחר יותר לספקיות חיבור אינטרנט.

ה-BBS-ים היו, במידה רבה, מבשרי רשת האינטרנט בצורתה הנוכחית, וכללו רבות מהפונקציות שכוללת היום רשת האינטרנט. ה-BBS-ים היו תופעה חברתית מאוד, ונעשה בהם שימוש כדי לפגוש אנשים, לנהל דיונים בקבוצות דיון ולפרסם מאמרים. הם גם היו תופעה מקומית, כיוון ששיחת טלפון ל-BBS רחוק הייתה, מן הסתם, יקרה. על כן, רבים מהמשתמשים של BBS ספציפי התגוררו באותו אזור, ופגישות חברים פנים אל פנים היו נפוצות.

לפני החיבור ההמוני לרשת אינטרנט, רשתות BBS-ים סיפקו תקשורת אזורית ובינלאומית באמצעות לוחות הודעות, וחלקם אף סיפקו קישור לתיבת דואר אלקטרוני ברשת האינטרנט. שיטות שונות איפשרו למשתמשים להעביר קובצי מידע ולתפעל תוכנות במחשב מרוחקים, תוך שימוש בהודעות טקסט פשוטות. רוב רשתות ה-BBS-ים לא היו מחוברות בזמן אמיתי, אלא כל BBS ברשת היה יוצר קשר עם BBS-ים אחרים, מרכזיים יותר, בזמנים קבועים, כדי לעדכן את מערכות ההודעות והקבצים שלו.

רשת ה-BBS-ים הגדולה ביותר הייתה FidoNet הבינלאומית, שעדיין פועלת כיום. רשתות רבות אחרות פעלו במתכונת דומה ל-FidoNet, אך בקנה מידה קטן יותר, כמו רשתות אולטינט ו-CNet הישראליות.

עם כניסת פונקציית ה-WWW של רשת האינטרנט, באמצע שנות התשעים, והתפתחותה לצורתה המוכרת כיום, דעך כוכבם של ה-BBS-ים, ורובם נסגרו.

## [עריכה] מאפיינים

ל-BBS קלאסי היו:

- מחשב
- מודם אחד או יותר
- קו טלפון אחד או יותר
- חבילת התוכנה של ה-BBS
- סיסאופ (Sysop קיצור ל- system operator) - מפעיל המערכת

תוכנת ה-BBS בדרך כלל סיפקה:

- מסך התחברות
- מסך פתיחה
- מאגר הודעות אחד או יותר
- אזור קבצים
- משחקי אונליין
- צ'אט מרובה משתמשים

תוכנות BBS פופולאריות:

- RemoteAccess
- PCBoard

## [עריכה] קישורים חיצוניים

- תור הזהב של רשתות ה-BBS: מסר מן העבר
- עידן ה-BBS: השנים המאוחרות

מקור: http://he.wikipedia.org../../../b/b/s/BBS_e769.html

קטגוריה: מחשבים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Español
- Suomi
- Français
- Magyar
- Italiano
- 日本語
- 한국어
- Lietuvių
- Nederlands
- Polski
- Português
- Русский
- Slovenščina
- Svenska
- ไทย
- Türkçe
- 中文